《饯余倅鼎叟官满东归》
宋代·陈元晋

丙年同佐牧，相与最情亲。
乘月登楼夜，随风步屧春。
报来升转速，归去召除新。
一剑旧肝胆，持将问大钧。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。